சொன்னதோடு இல்லாமல் இந்த திட்டத்தின் சிறப்புகள் பற்றியும், அதை வழிகாட்டும் முறைகள் பற்றியும் நாடு முழுவதும் உள்ள 7 லட்சத்து 25 ஆயிரம் வங்கி அதிகாரிகளுக்கு இ–மெயிலும் அனுப்பியுள்ளார். இந்த திட்டத்தின்கீழ் வங்கிக்கணக்கை தொடங்குவதோடு மட்டுமல்லாமல், அனைவருக்கும் ‘ருபே’ என்ற பெயரிலான ‘டெபிட்’ கார்டும் வழங்கப்படும். கணக்கு தொடங்குபவர்களுக்கு ஒரு லட்சம் ரூபாய்க்கான இன்சூரன்சும் வழங்கப்படும். இந்த வங்கிக்கணக்குகள் ஆதார் எண்ணை அடிப்படையாக வைத்து தொடங்கப்படுவதால், அனைத்து நேரடி மானியங்களும் இந்த கணக்கில் வரவு வைக்கமுடியும். ஆரம்பத்தில் 2 ஆயிரம் ரூபாய் வரை ‘ஓவர் டிராப்டு’ பெறமுடியும். வாங்கிய கடனான இந்த ஓவர் டிராப்டை திருப்பிக்கட்டுபவர்களுக்கு, 6 மாதங்களுக்குப்பிறகு 5 ஆயிரம் ரூபாய் ஓவர் டிராப்டு வழங்கப்படும். நாடு முழுவதிலும் 7 கோடியே 50 லட்சம் பேர்களுக்கு இந்த வங்கிக்கணக்கைத் தொடங்குவதற்காக 60 ஆயிரம் முகாம்கள் நடத்தப்பட இருக்கின்றன. இன்று பிரதமர் தொடங்கிவைக்கும் இந்த திட்டம், நாடு முழுவதும் 76 நகரங்களில் தொடங்கப்படுகிறது.